ກຸ່ມ al-Qaida ​ໃນ​ອິຣັກ ອ້າງເອົາ ຄວາມຮັບຜິດຊອບ ໃນການໂຈມຕີ ອາທິດແລ້ວນີ້
ກຸ່ມລັດ​ອິສລາມ​ແຫ່ງອີຣັກ ກ່າວຢູ່ໃນຖະແຫລງການ ທາງອິນເຕີແນັດວ່າ ຕົນ​ໄດ້ອອກຄໍາສັ່ງ​ໃຫ້​ ທໍາການໂຈມຕີ ຕໍ່ກະຊວງຍຸດຕິທໍາ ທີ່ໄດ້ສັງຫານ 25 ຄົນ.
ກຸ່ມພັນທະມິດຂອງເຄືອຂ່າຍ al-Qaida ໃນອິຣັກ ໄດ້ອ້າງ ເອົາຄວາຮັບຜິດ ຊອບຕໍ່ການໂຈມຕີ ທີ່ມີການປະສານງານ ກັນຕໍ່ກະຊວງແຫ່ງນຶ່ງ ໃນນະຄອນ ຫລວງແບກແດດ ຊຶ່ງໄດ້ ສັງຫານຢ່າງໜ້ອຍ 25 ຄົນ ເມື່ອອາທິດຜ່ານມາ ກຸ່ມລັດອິສລາມແຫ່ງອີຣັກ ກ່າວຢູ່ໃນຖະແຫລງການທີ່ນໍາອອກ ເຜີຍແຜ່ທາງ ອິນເຕີແນັດວ່າ ຕົນໄດ້ອອກຄໍາສັ່ງໃຫ້ທໍາການ ໂຈມຕີໃນອາທິດແລ້ວນີ້ ຕໍ່ ກະຊວງຍຸດຕິທໍາ ຊຶ່ງຢູ່ໃກ້ໆ ກັບ ເຂດສີຂຽວ ຫລື Green Zone ທີ່ມີການ ປ້ອງກັນຢ່າງໜາ ແໜ້ນ ແລະເປັນຄຸ້ມຢູ່ອາໄສຂອງບັນດາໂຮງການລັດຖະບານ ແລະສະຖານທູດ ປະເທດຕາເວັນຕົກ ການວາງລະເບີດໂຈມຕີດັ່ງກ່າວໄດ້ເກີດຂຶ້ນ ນຶ່ງອາທິດກ່ອນຮອດວັນຄົບຮອບ 10 ປີ ທີ່ ມີການບຸກລຸກອີຣັກພາຍໃຕ້ການນໍາພາຂອງສະຫະລັດ ແລະນຶ່ງເດືອນ ກ່ອນໜ້າການ ເລືອກຕັ້ງຄັ້ງທໍາອິດຂອງອີຣັກໃນຮອບສາມປີ ອີຣັກໄດ້ຖືກຄຸກຄາມທໍາລາຍໂດຍການຕໍ່ສູ້ກັນພາຍໃນ ລະຫວ່າງພັກຝ່າຍທາງ ສາສະ ໜາຕ່າງໆ ພວກຊາວຊຸນນີ ກ່າວຫານາຍົກ Nouri al-Maliki ຊຶ່ງເປັນຊາວ Shi’ite ວ່າ ປະຕິບັດມີການແບບຈໍາແນກຕໍ່ປະຊາຄົມຂອງພວກເຂົາເຈົ້າ ເປັນເວລາຫລາຍເດືອນ ແລ້ວ ທີ່ພວກຫົວຮຸນແຮງຊາວຊຸນນີ ໄດ້ທໍາການໂຈມຕີເປົ້າໝາຍຂອງຊາວ Shi’ite ຢ່າງ ຕໍ່ເນື່ອງກັນມາຫລາຍໆຄັ້ງ